  Виталий Пронин Июнь шорын ке но, куазь гужем пала берытскыны кутскиз. Удмуртиысь инкуазез эскеронъя центр ивортэмъя, матысь нуналъёсы, интыен-интыен зор-кот усиз ке но, шундыё возиськоз.Синоптик Ирина Пьянова верамъя, тӧл лымшор но шундыпуксён вискысь секундскын 2-3 метре пельтоз. Гудыръян вакытэ 13-14 метрозь но вуылоз. Уйёсы 8-13 градусозь шуныт луоз. Нуназе 17-24 градус возиськоз. Толэзь пумын эшшо ог 6 градуслы шунытгес луоз. Туэ июнь котькулэсь висъяськыны кулэ ӧвӧл, чакламъя, шорлыдын 16-17 градус луоз, шуэ Ирина Пьянова.Май толэзе 12 нунал интыен-интыен кынтылӥз бере, картошка пуд но, потӥсь ю-нянь уд но кынмыны шедизы. Таин сэрен соос али шуген ӝужало. Но куазь шуныт кариськемен, югдур ӝог тупатскоз.Калык верамъя, июнь толэзь кутсконын зор-кот усе ке, озьыен, гужем пӧсь но кӧс луоз. Палэзьпу бер сяськаяське ке, озьыен, сӥзьыл кема кыстӥськоз. Елена Сараматова Туспуктӥз Александр Горбунов    